Panik Entertainment Group

Η Panik Entertainment Group είναι ελληνική δισκογραφική εταιρεία, η οποία έχει έδρα τη Βούλα και ιδρύθηκε το 2011.

Αποτελείται από πέντε δισκογραφικά εμπορικά σήματα:
την Panik Records, η οποία επικεντρώθηκε στα είδη pop, soul, dance, rythm and blues (R&B).
την Panik Platinum, η οποία ασχολείται με το ελληνικό τραγούδι.
την Panik Gold, η οποία έχει αναλάβει εξολοκλήρου την τραγουδίστρια Άννα Βίσση.
την Panik Oxygen, η οποία ασχολείται με την έντεχνη ελληνική μουσική.
την Capital Music η οποία ασχολείται με τη rap και την trap μουσική και εντάχθηκε στην Panik Entertainment Group τον Δεκέμβριο του 2018.
την Crime Records η οποία ασχολείται με την drill μουσική. Μερικά μέλη της Crime Records είναι το συγκρότημα Block 93, o SAPO, ο NNP, ο Risk, ο NTS, ο ST4, ο Myto και ο Levi X. Ιδρύθηκε το 2019 και αποτελούσε επίσημο κανάλι των Block 93 μέχρι το 2021 που μετατράπηκε σε δισκογραφική εταιρία με το όνομα "Crime Records". Εντάχθηκε στην Panik Entertainment Group τον Ιούνιο του 2023.

Επίσης, η Panik Entertainment Group επεκτείνεται και στον τομέα της διαχείρισης και των ζωντανών εκδηλώσεων με τις παρακάτω θυγατρικές:
την Panik Relations, η οποία είναι το τμήμα δημόσιων σχέσεων της εταιρείας. Επίσης, αναλαμβάνει τη διαχείριση των καλλιτεχνών μέσω ανάδειξης και προώθησης.
την Panik Live, που παρέχει υπηρεσίες παραγωγής και οργάνωσης εκδηλώσεων.

Panik TV
Η Panik Entertainment Group κατέθεσε στο ΕΣΡ αίτηση για μετάδοση μέσω δορυφόρου και ευρυζωνικών δικτύων για το ομότιτλο τηλεοπτικό κανάλι Panik TV την οποία ενέκρινε. Το κανάλι, το οποίο ξεκίνησε τη λειτουργία του από την COSMOTE TV τη Δευτέρα 20 Σεπτεμβρίου 2021, μεταδίδει μουσικά βίντεο παραγωγής της ίδιας εταιρείας, καθώς και ολιγόλεπτες αυτοτελείς εκπομπές με μουσικά νέα από το χώρο της εγχώριας και διεθνούς μουσικής σκηνής, chart, νέα από τα μέσα κοινωνικής δικτύωσης, προτάσεις για τα πολιτιστικά δρώμενα, αστρολογικές προβλέψεις και θέματα που αφορούν τον τρόπο ζωής.

Παραπομπές

Εξωτερικοί σύνδεσμοι
Επίσημη ιστοσελίδα

Ελληνικές δισκογραφικές εταιρίες
Δισκογραφικές εταιρίες pop μουσικής